Na osnovu člana 9. Zakona o federalnim ministarstvima i drugim tijelima federalne uprave (“Službene novine Federacije BiH”, br. 19/03, 38/05, 2/06 i 8/06) i odredaba Odluke o usvajanju Programa utroška sredstava utvrđenih u razdjelu 17. Budžeta Federacije Bosne i Hercegovine za 2024. godinu Federalnom ministarstvu energije, rudarstva i industrije „Kapitalni transferi javnim preduzećima – namjenska industrija za unapređenje proizvodnih procesa („Službene novine Federacije BiH”, broj 61/24), Federalno ministarstvo energije, rudarstva i industrije o b j a v l j u j e:

# JAVNI POZIV

# ZA KANDIDOVANJE PROGRAMA UTROŠKA SREDSTAVA UTVRĐENIH U RAZDJELU 17. BUDŽETA FEDERACIJE BOSNE I HERCEGOVINE ZA 2024. GODINU FEDERALNOM MINISTARSTVU ENERGIJE, RUDARSTVA I INDUSTRIJE „KAPITALNI TRANSFERI JAVNIM PREDUZEĆIMA – NAMJENSKA INDUSTRIJA ZA UNAPREĐENJE PROIZVODNIH PROCESA“

### **I. PREDMET JAVNOG POZIVA**

Predmet Javnog poziva je prikupljanje zahtjeva za odabir korisnika grant sredstava, u skladu sa Programom utroška sredstava utvrđenih u razdjelu 17. Budžeta Federacije Bosne i Hercegovine za 2024. godinu Federalnom ministarstvu energije, rudarstva i industrije „„Kapitalni transferi javnim preduzećima – namjenska industrija za unapređenje proizvodnih procesa“ („Službene novine Federacije BiH”, broj 61/24), (u daljem tekstu: Program).

**II. SVRHA DODJELE SREDSTAVA**

Opći cilj Programa je unapređenje poslovanja privrednih društava sa većinskim državnim kapitalom u sektoru namjenske industrije kroz implementaciju novih tehnoloških rješenja, optimizaciju proizvodnih procesa, radi povećanja efikasnosti, osiguranje visokih standarda kvalitete proizvoda, te jačanje konkurentnosti na domaćem i međunarodnom tržištu. Kroz Program, teži se stvaranju snažnijeg i konkurentnijeg sektora namjenske industrije, koji je usmjeren na povećanje konkurentnosti, doprinoseći tako ukupnom ekonomskom razvoju i stabilnosti zemlje.

U skladu sa navedenim, očekivani efekti Programa su:

* Poboljšanje tehnološke infrastrukture,
* Povećanje konkurentnosti,
* Rast izvoza,
* Povećanje produktivnosti,
* Unaprjeđenje kvalitete proizvoda,
* Stvaranje novih radnih mjesta.

**III. PRAVO UČEŠĆA I KRITERIJI ZA IZBOR KORISNIKA**

Pravo na dodjelu bespovratnih sredstava ima podnosilac zahtjeva koji ispunjava kumulativno sljedeće uslove:

1. da je privredno društvo sa sjedištem u Federaciji Bosne i Hercegovine;
2. da je u većinskom državnom vlasništvu, odnosno privredno društvo u kojem Federacija Bosne i Hercegovine ima udio u vlasništvu u iznosu od najmanje 50% plus jedna dionica;
3. da je privredno društvo registrovano u skladu sa Zakonom o proizvodnji i prometu naoružanja i vojne opreme u Federaciji Bosne i Hercegovine („Službene novine Federacije BiH“ broj 79/07), da ima Rješenje o izdavanju dozvole za proizvodnju naoružanja i vojne opreme, robe dvojne namjene ili robe posebne namjene i Rješenje o upisu u registar osoba spoljnotrgovinskog prometa, izdate od strane Ministarstva spoljne trgovine i ekonomskih odnosa Bosne i Hercegovine.

**IV. OSTALI KRITERIJI**

Zahtjeve koji ispunjavaju osnovne, naprijed navedene kriterije i koji su od strane nadležne Komisije za selekciju koja vrši pregled pristiglih zahtjeva proglašeni formalno ispravnim zahtjevima, Komisija za ocjenjivanje vrši bodovanje u skladu sa Tabelom broj 1.

Tabela 1.

|  |  |
| --- | --- |
| **KRITERIJI** | **Broj bodova** |
| **Broj zaposlenih**  |  |  |
| Broj zaposlenih u preduzeću 50-150 | 1 |
| Broj zaposlenih u preduzeću 151-250 | 3 |
| Broj zaposlenih u preduzeću > 250 | 5 |
| **Sklopljeni ugovori u 2024. godini** |
| Vrijednost sklopljenih ugovora/predugovora <5mil. KM | 1 |
| Vrijednost sklopljenih ugovora/predugovora od 5 do 25mil.KM | 3 |
| Vrijednost sklopljenih ugovora/predugovora od 25 do 50mil.KM | 5 |
| Vrijednost sklopljenih ugovora/predugovora >50mil.KM | 7 |
| **OCJENA PRILOŽENOG PROJEKTA** |
| **Svrha projekta** | Razvoj proizvodnje | 1 |
| Nabavka mašina i opreme za proizvodnju | 3 |
| Ulaganje u razvoj novih proizvoda u proizvodnom "asortimanu" | 5 |
| **Planirani rezultati** | Nije navedeno | 0 |
| Djelomično navedeno | 1 |
| U potpunosti navedeno | 3 |
| **Buđžet projekta** | Nije opisan | 0 |
| Djelomično opisan | 1 |
| U potpunosti je opisan | 3 |
| **Uticaj projekta na povećanje broja novozaposlenih** | Projekat ne utiče na povećanje broja zaposlenih | 0 |
| Projekat utiče na povećanje: do 5 novozaposlena | 1 |
| Projekat utiče na povećanje: od 6 do15 novozaposlenih | 3 |
| Projekat utiče na povećanje: od 16 do 50 novozaposlenih | 5 |
| Projekat utiče na povećanje: 51 i više novozaposlenih | 7 |
| **Primjena ekoloških standarda** | Kompanija posjeduje i primjenjuje ekološke standarde u skladu s relevantnim propisima | 1 |
| Kompanija ima cetrifikate ili potvrde koje dokazuju usklađenost s najvišim ekološkim standardima | 2 |
| Kompanija ima implementirane napredne tehnološke mjere koje nadmašuju zakonske regulative | 4 |
| **Tehnološka prilagodljivost** | Kompanija može prilagoditi proizvodnju temeljem promjena u tehnologiji, ali s ograničenjima | 1 |
| Kompanija posjeduje jasne planove i sisteme za prilagođavanje novim tehnologijama | 3 |
| Kompanija je dokazala brzu integraciju novih tehnologija u proizvodni proces | 4 |
| **Da li će realizacija projekta uticati na povećanje prihoda**  | Realizacija projekta ne utiče na povećanje prihoda | 0 |
| Realizacija projekta utiče na povećanje prihoda do 2% | 1 |
| Realizacija projekta utiče na povećanje prihoda od 3 - 5 % | 3 |
| Realizacija projekta utiče na povećanje prihoda od 6 - 10% | 5 |
| Realizacija projekta utiče na povećanje prihoda više od 10% | 7 |

**V. SREDSTVA PREDVIĐENA ZA DODJELU**

Sredstva za provođenje ovog Programa utvrđena su Budžetom Federacije Bosne i Hercegovine za 2024. godinu, u razdjelu 17, ekonomski kod 6154 – „Kapitalni transferi javnim preduzećima-namjenska industrija za unapređenje proizvodnih procesa“ u iznosu od 4.000.000,00 KM.

Minimalan iznos sredstava koji se dodjeljuje po jednom Javnom pozivu je 50.000,00 KM, a maksimalan iznos sredstava koji se može odobriti za jedno preduzeće je 1.500.000,00 KM.

**VI. PROVOĐENJE JAVNOG POZIVA**

 Potencijalni korisnici grant sredstava trebaju dostaviti sljedeću dokumentaciju:

1. Zahtjev za dodjelu grant sredstava (može se preuzeti na web stranici Ministarstva [www.fmeri.gov.ba](http://www.fmeri.gov.ba) ),
2. Projekat odnosno predmet finansiranja, koji između ostalog treba da sadrži i sljedeće stavke:
3. Opis projekta (detaljno opisati predmet finansiranja uključujući tehničke karakteristike, vrijednost, predračune, fakture, ugovore i sl. i obrazložiti razloge za realizaciju projekta);
4. Finansijska konstrukcija – budžet (izvori finansiranja, izvjesnost planiranog vlastitog udjela u finansiranju – samofinansiranje, ostali izvori iz kojih se finansira projekat i sl.);
5. Plan i dinamika implementacije projekta (precizirati kada je planirano izvršavanje svih potrebnih aktivnosti i koliki su troškovi za realizaciju projekta odnosno da li su izvršene sve pripreme i navesti koje, obezbijeđene sve dozvole sa identifikovanim rizicima zbog kojih se ne bi mogla izvršiti ili bi bila otežana implementacija projekta);
6. Efekti projekta (obrazložiti očekivane efekte sa kalkulacijom na obim poslovanja i povećanje prihoda, pozicioniranost na tržištu i sl.)
7. Planirano zapošljavanje novih radnika (navesti broj radnika koji će biti zaposleni u narednom periodu);
8. Potencijalni rizici poslovanja (opisati sve potencijalne rizike: nedostatak radne snage, nedovoljno snabdijevanje sirovinama, nepovoljni propisi u izvozu, ozbiljna fluktuacija cijena, jaka konkurencija, problemi sa dobavljačima, tehničke ili proizvodne poteškoće i sl.);
9. Rješenje o registraciji sa svim izmjenama i dopunama (kopija ovjerena pečatom društva)
10. Rješenje o izdavanju dozvole za proizvodnju naoružanja i vojne opreme, robe dvojne namjene ili robe posebne namjene izdato od strane Ministarstva vanjske trgovine i ekonomskih odnosa Bosne i Hercegovine (kopija ovjerena pečatom društva)
11. Rješenje o upisu u registar osoba vanjskotrgovinskog prometa, izdato od strane Ministarstva vanjske trgovine i ekonomskih odnosa Bosne i Hercegovine (kopija ovjerena pečatom društva)
12. Aktuelni izvod iz sudskog registra (ne stariji od 30 dana),
13. Statut ili odluka/akt o osnivanju (kopija ovjerena pečatom društva),
14. Uvjerenje o poreznoj registraciji kod Porezne uprave – ID broj,
15. Uvjerenje o registraciji obveznika poreza na dodanu vrijednost – PDV broj,
16. Obavijest nadležnog zavoda za statistiku o razvrstavanju prema djelatnosti,
17. Lična karta (ovjerena kopija) i CIPS potvrda o prebivalištu lica ovlaštenog/ih za zastupanje,
18. Spisak zaposlenika iz matične evidencije aktivnih osiguranika, izdat od strane nadležne službe ne stariji od 30 dana od dana podnošenja zahtjeva

Svi traženi dokumenti trebaju biti originali ili ovjerene kopije (ovjera ne starija od 30 dana od dana podnošenja zahtjeva za dodjelu grant sredstava) osim dokumenata za koje je izričito navedeno u kojoj formi se dostavljaju.

**VII. KANDIDOVANJE PO JAVNOM POZIVU**

Pismeni zahtjev za dodjelu finansijskih sredstava, sa potrebnom dokumentacijom po Javnom pozivu, poredanom po tačkama Javnog poziva od 1.-12., podnosi se Federalnom ministarstvu energije, rudarstva i industrije. Navedenu dokumentaciju nije potrebno uvezivati.

Podnosilac zahtjeva može podnijeti samo jedan zahtjev po Javnom pozivu.

U slučaju nepotpune dokumentacije, na zahtjev Ministarstva, podnosilac može u roku od 7 dana Ministarstvu dostaviti dopunu tražene dokumentacije. U slučaju da podnosilac zahtjeva ne dostavi Ministarstvu traženu dokumentaciju u datom roku, smatrat će se da je podnosilac odustao od svog zahtjeva i zahtjev će biti odbačen kao formalno neispravan.

**VIII. PRIPREMA**

# Zahtjevi za dodjelu grant sredstava, sa odgovarajućom dokumentacijom iz tačke VI Javnog poziva, dostavljaju se preporučeno poštom ili lično u zatvorenoj, neprovidnoj koverti na adresu: Federalno ministarstvo energije, rudarstva i industrije Mostar, Alekse Šantića b.b. 88 000 Mostar s naznakom: Ne otvarati – po Javnom pozivu za kandidovanje Programa „Kapitalni transferi javnim preduzećima – namjenska industrija za unapređenje proizvodnih procesa“.

# Na poleđini koverte, obavezno navesti naziv podnositelja zahtjeva, adresu i kontakt telefon i ovjeriti pečatom firme.

Podnosilac zahtjeva može izmijeniti ili povući svoj zahtjev u roku od 7 dana od dana podnošenja zahtjeva, a Ministarstvo o tome treba biti obaviješteno u pisanoj formi. Na koverti u kojoj se nalazi obavještenje o izmjeni ili povlačenju zahtjeva treba pisati „IZMJENA ZAHTJEVA“ ili „POVLAČENJE ZAHTJEVA”.

Cjelokupna dokumentacija dostavljena na osnovu Javnog poziva ostaje u arhivi Ministarstva. Povrat dokumentacije se vrši isključivo na pismeni zahtjev podnosioca.

Neblagovremene prijave neće biti uzete u razmatranje.

Sve odluke se objavljuju u „Službenim novinama Federacije BiH“ i na službenoj web stranici Ministarstva.

**IX. TRAJANJE JAVNOG POZIVA**

Javni poziv će biti objavljen u „Službenim novinama Federacije BiH“ i web stranici Ministarstva, a obavijest o objavi javnog poziva u dnevnim novinama „Večernji list“.

Ovaj poziv ostaje otvoren 21 dan od dana objave u „Službenim novinama Federacije BiH“.

# Ukoliko sredstva ne budu utrošena po prvom raspisanom javnom pozivu, Ministarstvo može ponovo raspisati javni poziv za preostali dio novčanih sredstava.

Pitanja u vezi sa prijavom na Javni poziv mogu se postaviti putem e-pošte na sektor.industrije@fmeri.gov.ba, ili na telefon 036/513-805.